Vidzemes plānošanas reģiona ES struktūrfondu informācijas centra fotokonkurss

„Vidzeme toreiz un tagad”

NOLIKUMS

Valmierā, 2014.gada 6.maijā

Laika posmā no 2014.gada 6.maija līdz 30.jūnijam Vidzemes plānošanas reģiona ES struktūrfondu informācijas centrs projekta „Tehniskā palīdzība Vidzemes plānošanas reģiona ES fondu informācijas centra darbības nodrošināšanai” Nr. VSID/TP/CFLA/11/09/003 ietvaros rīko fotokonkursu „Vidzeme toreiz un tagad”. Ar fotokonkursa palīdzību vēlamies fiksēt un parādīt plašākai sabiedrībai vidzemnieku sasniegumus, tādējādi iedvesmojot Vidzemes iedzīvotājus izvirzīt arvien jaunus mērķus.

1. Fotokonkursa mērķi ir:
	1. Sekmēt sabiedrības iesaistīšanos ES struktūrfondu projektu popularizēšanā, piedāvājot iespēju sabiedrībai pašai iesaistīties satura veidošanā;
	2. nodrošināt iespējami plašāku struktūrfondu publicitāti, atpazīstamību un iedzīvotāju informētību par īstenotajiem ES struktūrfondu projektiem 2007. – 2013.g. plānošanas periodā.
2. Lai piedalītos Konkursā, ir jāiesniedz:
	1. fotogrāfijas, kurās atspoguļoti Vidzemes plānošanas reģiona teritorijā īstenoto ES struktūrfondu projektu objekti/ iniciatīvas, kas īstenotas piesaistot finansējumu no :

2.1.1. Eiropas Sociālā fonda (ESF) vai;

2.1.2. Eiropas Reģionālā attīstības fonda (ERAF) vai;

2.1.3. vai Kohēzijas fonda (KF).

2.2. **vismaz divas fotogrāfijas no katra objekta/iniciatīvas**. Vienā no fotogrāfijām jābūt redzamai projekta informatīvajai plāksnei, plakātam, vai informatīvajam stendam. Otrai fotogrāfijai jāraksturo projekta rezultāts un tā izmantošana pēc projekta beigām. Pie otrās fotogrāfijas jāpieraksta kodolīgs sauklis/paraksts (nepārsniedzot 100 rakstu zīmes), kas izsaka sabiedrības ieguvumu no projekta, sniedz priekšstatu par to, kā tiek izmantoti ES struktūrfondu finansētu projektu rezultāti vai parāda, kā projekts ir uzlabojis vidzemnieku dzīvi. Autoram jāiesniedz arī informācija, kas raksturo objektu/ iniciatīvu pirms projekta ieviešanas (fotogrāfija, apraksts vai cits).

2.3. Sūtot dalības pieteikumu konkursam, e-pastā jānorāda autora vārds, uzvārds, kontakttālrunis, kā arī e-pasta adrese.

2.4. Dalībai fotokonkursā fotogrāfijas kopā ar saukli/parakstu jāiesūta elektroniski, e-pasta vēstulē identifikācijai pirms saukļa/paraksta lietot bildes faila nosaukumu. Piemēram: [img\_1234] SAUKLIS.

3. Nosacījumi fotogrāfijām:

3.1. Fotogrāfijām jābūt \*.jpg+ vai [.png] formātā;

3.2. Maksimālais fotogrāfijas apjoms 5 MB;

3.3. Fotogrāfijām jābūt kvalitatīvām ar skaidri saredzamiem objektiem; tekstam, kas redzams informatīvajā plāksnē/plakātā vai stendā, jābūt skaidri salasāmam.

4. Informāciju par Vidzemes plānošanas reģionā īstenotajiem projektiem Jūs varat iegūt mājas lapā <http://esfinanses.lv/esbuklets/lv/projekti>, kā arī Vidzemes plānošanas reģiona pašvaldību, uzņēmumu un nevalstisko organizāciju mājaslapās internetā.

5. Dalībai fotokonkursā fotogrāfijas jāsūta uz e-pastu: foto@vidzeme.lv līdz 2014.gada 30.jūnijam plkst. 17:00.

6. Fotokonkursā iesūtītās fotogrāfijas un saukļus/parakstus, kas izsaka sabiedrības ieguvumu no projekta, vērtēs un uzvarētājus noteiks VPR Administrācijas izveidota komisija.

7. Balvu fonds:

7.1. Fotokonkursa galvenā balva – lidojums gaisa balonā 1 personai ar iespēju fotografēt Vidzemi no putna lidojuma.

7.2. Otrās vietas ieguvējs balvā saņems ārējo cieto disku 1TB.

7.3. Trešās vietas ieguvējs saņems dāvanu karti 35 EUR vērtībā savu fotogrāfiju izgatavošanai portālā [www.picturehappy.lv](http://www.picturehappy.lv).

7.4. Komisija ir tiesīga piešķirt veicināšanas balvas.

8. Par fotokonkursa rezultātiem dalībnieki tiks informēti personīgi un mājas lapā [www.vidzeme.lv](http://www.vidzeme.lv) sadaļā ES fondu jaunumi.

9. Iesūtot fotogrāfijas, to autors piekrīt, ka fotogrāfijas kopā/atsevišķi ar saukli/parakstu, norādot atsauci uz autoru, tiks izmantotas Vidzemes plānošanas reģiona publikācijās bez papildus samaksas.